Ehdotus neuvoston asetukseksi (EY) N:o ... tiettyjä palkoviljoja koskevasta erityistoimenpiteestä



Virallinen lehti nro C 125 , 27/04/1996 s. 0005



Ehdotus NEUVOSTON ASETUKSEKSI (EY) N:o . . ., annettu . . ., tiettyjä palkoviljoja koskevasta erityistoimenpiteestä (96/C 125/03) 96/0058 (CNS) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että asetuksessa (ETY) N:o 762/89 (1), sellaisena kuin se on muutettuna asetuksella (ETY) N:o 2064/92 (2), otetaan käyttöön tiettyjä palkoviljoja koskeva erityistoimenpide; kyseisen asetuksen voimassaolo päättyy 30 päivänä kesäkuuta 1996, palkoviljojen, kuten linssien, kahviherneiden ja virnojen, viljely on yhteisön taloudellisen edun mukaista; kyseisten viljojen tuotantotavoite voidaan saavuttaa myöntämällä hehtaarituki; tuen määrä on vahvistettava edellä mainitun tavoitteen edellyttämälle tasolle; tuen nykyinen 181 ecun määrä hehtaarilta on sopiva, ja tukijärjestelmästä tiettyjen peltokasvien viljelijöille 30 päivänä kesäkuuta 1992 annetussa neuvoston asetuksessa (ETY) N:o 1765/92 (3), sellaisena kuin se on viimeksi muutettuna asetuksella (EY) N:o . . . (4), otetaan käyttöön tiettyjä tasaustukeen oikeutettuja pinta-aloja koskevia rajoituksia erityisesti öljykasvialalla; näiden palkoviljojen viljely on asiallinen vaihtoehto ja auttaa sisämarkkinoiden tasapainottamisessa; on kuitenkin pyrittävä välttämään tämän viljelyn liiallista lisäämistä; taatun enimmäispinta-alan määrääminen 400 000 hehtaariksi vastaa tätä tarkoitusta, ON ANTANUT TÄMÄN ASETUKSEN: 1 artikla Otetaan käyttöön seuraavia palkoviljoja koskeva tuotantotuki: - CN-koodiin 0713 40 90 kuuluvat linssit eli kylvövirvilät, muut, - CN-koodiin 0713 20 90 kuuluvat kahviherneet, muut, - CN-koodiin ex 0713 90 90, Vicia sativa L. ja Vicia ervilla Willd. -lajiin kuuluvat virnat, muut. 2 artikla 1. Tukea myönnetään 1 artiklassa tarkoitettujen palkoviljojen tuotannolle markkinointivuosittain. Markkinointivuosi alkaa 1 päivänä heinäkuuta ja päättyy 30 päivänä kesäkuuta. Edellä 1 kohdassa tarkoitettua tukea ei myönnetä viljelyaloille, joita rahoitetaan asetuksen (ETY) N:o 729/70 (5), sellaisena kuin se on viimeksi muutettuna asetuksella (ETY) N:o 2048/88 (6), 1 artiklan 2 tai 3 kohdan mukaisesti. 2. Pinta-alan, joka kylvetään ja jolta sato korjataan, hehtaaritueksi vahvistetaan 181 ecua hehtaarilta, sanotun kuitenkaan rajoittamatta 3 artiklan säännösten soveltamista. 3 artikla Jos 1 artiklassa tarkoitettujen palkoviljojen viljelyyn käytetyt pinta-alat ylittävät taatun 400 000 hehtaarin enimmäispinta-alan, tuen määrää vähennetään asteittain kyseisen markkinointivuoden aikana. 4 artikla Tässä asetuksessa käyttöön otettua tuotantotukea pidetään asetuksen (ETY) N:o 729/70 3 artiklan 3 kohdan mukaisena maatalousmarkkinoiden säätelyyn tähtäävänä interventiotoimenpiteenä. 5 artikla 1. Jäsenvaltioiden on ilmoitettava komissiolle viimeistään kunkin markkinointivuoden 15 päivänä syyskuuta pinta-alat, joiden osalta on esitetty tukihakemus. 2. Jäsenvaltioiden on ilmoitettava komissiolle viimeistään kunkin markkinointivuoden 1 päivänä marraskuuta pinta-alat, joille tuki on myönnettävä. 6 artikla Komissio vahvistaa soveltamistoimenpiteet asetuksen (EY) N:o 603/95 (7) 17 artiklassa säädettyä menettelyä noudattaen. Kyseisen menettelyn mukaisesti komissio vahvistaa taatun enimmäispinta-alan ylityksen ja määrittää tuen lopullisen määrän viimeistään kyseisen markkinointikauden 15 päivänä marraskuuta. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta . . . (1) EYVL N:o L 80, 23.3.1989, s. 76 (2) EYVL N:o L 215, 30.7.1992, s. 47 (3) EYVL N:o L 181, 1.7.1992, s. 12. (4) Ks. tämän virallisen lehden sivu 1. (5) EYVL N:o L 94, 28.4.1970, s. 13 (6) EYVL N:o L 185, 15.7.1988, s. 1 (7) EYVL N:o L 63, 21.3.1995, s. 1